CELEX: 62017CN0271
Language: fi
Date: 2017-05-18 00:00:00
Title: Asia C-271/17 PPU: Ennakkoratkaisupyyntö, jonka Rechtbank Amsterdam (Alankomaat) on esittänyt 18.5.2017 – Openbaar Ministerie v. Sławomir Andrzej Zdziaszek

21.8.2017   
            
            
               FI
            
            
               Euroopan unionin virallinen lehti
            
            
               C 277/24
            
         Ennakkoratkaisupyyntö, jonka Rechtbank Amsterdam (Alankomaat) on esittänyt 18.5.2017 – Openbaar Ministerie v. Sławomir Andrzej Zdziaszek
   (Asia C-271/17 PPU)
   (2017/C 277/35)
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Rechtbank Amsterdam
   
      Pääasian asianosaiset
   
   
      Kantaja: Openbaar Ministerie
   
      Vastaaja: Sławomir Andrzej Zdziaszek
   
      Ennakkoratkaisukysymykset
   
   
               1)
            
            
               Onko oikeudenkäynti,
               
                           —
                        
                        
                           jossa tuomioistuin pidätysmääräyksen antaneessa jäsenvaltiossa päättää erillisten, asianomaiselle henkilölle tuomittujen lopullisten vankeusrangaistusten yhdistämisestä yhdeksi vankeusrangaistukseksi ja/tai asianomaiselle henkilölle aiemmin tuomitun yhdistetyn vankeusrangaistuksen muuttamisesta ja
                        
                     
                           —
                        
                        
                           jossa kyseinen tuomioistuin ei enää tutki syyllisyyskysymystä,
                        
                     kuten 25.3.2014 annettuun cumulative sentenceen johtanut oikeudenkäynti, puitepäätöksen 2002/584/YOS (1) 4 a artiklan 1 kohdassa tarkoitettu ”päätökseen johtanut oikeudenkäynti”?
            
         
               2)
            
            
               Voiko täytäntöönpanosta vastaava oikeusviranomainen
               
                           —
                        
                        
                           tapauksessa, jossa luovutettavaksi pyydetty henkilö ei ole ollut henkilökohtaisesti läsnä päätökseen johtaneessa oikeudenkäynnissä
                        
                     
                           —
                        
                        
                           mutta jossa pidätysmääräyksen antanut oikeusviranomainen ei ole ilmoittanut eurooppalaisessa pidätysmääräyksessä eikä puitepäätöksen 2002/584/YOS 15 artiklan 2 kohdan perusteella pyydetyissä lisätiedoissa yhden tai useamman puitepäätöksen 2002/584/YOS 4 a artiklan 1 kohdan a–d alakohdassa tarkoitetun olosuhteen soveltuvuudesta yhden tai useamman eurooppalaisen pidätysmääräyksen lomakkeen d kohdan 3 alakohdassa mainitun luokan sanamuodon mukaisesti,
                        
                     päätellä jo tästä syystä, etteivät mitkään puitepäätöksen 4 a artiklan 1 kohdan a–d alakohdassa säädetyistä edellytyksistä täyty ja että se voi näin ollen kieltäytyä eurooppalaisen pidätysmääräyksen täytäntöönpanosta?
            
         
               3)
            
            
               Onko sellainen muutoksenhakumenettely,
               
                           —
                        
                        
                           jossa asian ratkaisuperusteet on tutkittu ja
                        
                     
                           —
                        
                        
                           joka on johtanut asianomaisen henkilön (uudelleen) tuomitsemiseen ja/tai ensimmäisen asteen tuomioistuimen antaman tuomion pysyttämiseen,
                        
                     
                           —
                        
                        
                           kun eurooppalainen pidätysmääräys koskee kyseisen tuomion täytäntöönpanoa,
                        
                     puitepäätöksen 2002/584/YOS 4 a artiklan 1 kohdassa tarkoitettu ”päätökseen johtanut oikeudenkäynti”?
            
         
      (1)  Eurooppalaisesta pidätysmääräyksestä ja jäsenvaltioiden välisistä luovuttamismenettelyistä 13.6.2002 tehty neuvoston puitepäätös 2002/584/YOS (EYVL 2002, L 190, s. 1).